Tesɛa 25 txejḍatin yemdurraren .Yal yiwen yessefk-as tamrawt ibeɛɛayen neɣ ileqqafen yemgadan. Mi rsen merra ibeɛɛayen-nni, yal wa di texjiṭ-is, ttɣimant-d smmus txejḍatin d tilmawin iwakken ad yili wanda ara smimiḍen ileqqafen-nsen. Mi ara ten-srusuyen akkenni s nnuba, d win iḥercen ara iwennɛen lɣeṭṭ akken ur yettaf ara iman-is uxsim-is. Mi kfan taserrasut ileqqafen; ad yebdu umezwaru aneqqel n uleqqaf i iwala ad yesseks yes-s s atellet. Atellet, mi ara yessiweḍ bab-is ad yessemdurrar kraḍ ileqqafen. Yal tikkelt mi ara itellet umyurar, ad as-yelqef yiwen uleqqaf i uxsim-is. Ma yeḥrec, urɛeddan ara fell-as izaylalen, ad yefren aleqqaf ara s-igen abrid i wakken ur d as-yettaǧǧa ara i wayeḍ ad itellet. Win yewɛan, ma yeẓwer, ad yeḥres wayeḍ alamma yessufeɣ, ad terr tmara alamma iga-as-d abrid war lebɣi-s i wakken ad itellet daɣen. Simmal itett-as ileqqafen, simmal yettɛekkir-as turart i uxsim-is